als_Latn dik_Latn sag_Latn
Në debatin e djeshëm televiziv, z. Hoti rikonfirmoi disa vyrtyte evidente të pëlqyeshme të vizionit dhe aksionit të tij politik. Disa nga pikat e mëposhtme n’a tërhoqën më së tepërmi vëmendjen.
Në përgjithësi, u vërejtë se z. Hoti, nuk pati nevojë t’i ripërsërisë, tepër se sa duhet, disa nga vlerat e së kaluarës për me afirmuar kësisojë aksionin e tij të ardhshëm politik. Përmes një elegance poltike, ai tregoi përkushtimin e tij për nevojat reale dhe konkrete të popullatës, për nevojat aktuale dhe perspektivat për konkretizimin e tyre, edhe ate përmes argumentimeve të qëndrueshme dhe konformë kapaciteteve ekzistuese.
Një prioritet i fokusuar në zhvillimin ekonomik. Po pra, një prioritet aty ku duhet dhe aq i nevojshëm për të gjithë. Të rralla janë rastet të ndëgjohet për këtë çështje një diskurs politik i tillë i përqëndruar në një seriozitet të padiskutueshëm dhe në një vizion largëpamës. Z. Hoti nuk e pa të arsyshme të fokusohet në plane ekonomike idealiste që i takojnë vetëm fushës së teorive të larta ekonomike, e asgjë tjetër. Përkundrazi, ai i preku në mënyrë të qartë prioritetet dhe vendosmërinë e tij për ekspluatimin më efikas të potencialeve ekonomike të vendit, duke theksuar posaçërisht lëmitë që i çojmë disa herë në harresë!
Rritja e rrogave. Në skenën politike të viseve tona, premtimet për rritjen e rrogave paraqesin një terren të përshtatshëm politik për fitimin e votës. Jemi mësuar kështu të ndëgjojmë premtime të natyrave të tilla, të cilat nuk mbështeten gati se asnjëherë në analiza paraprake të mjaftueshme të mundësive reale për konkretizimin praktik të tyre. Duket se z. Hoti nuk dëshiroi t’a përdori terrenin e tillë tashmë tradicionalisht të privilegjuar nga shumë politikanë të tjerë. Rritja e rrogave n’varet nga rritjet ekonomike, thotë analiza e z. Hotit. Është ky një opinion që, në mes tjerash, mban ngjyrën e transparencës dhe profesionalizmit të të debatuarit për këtë çështje.
Rritje e efikasitetit në administratë e jo largime nga puna. Z. Hoti përqëndroi më së tepërmi vizionin e tij në nevojën e rritjes së cilësisë së punës, se sa në premtimet « boshe » për hapje të vendeve të punës. Në praktikat e deritanishme, shpesh jemi mësuar të ndëgjojmë fjalime të karakterit sipërfaqësor, të përqëndruara në premtime të parealizueshme për sigurimin e vendeve të punës dhe « heshtimisht » në largimin nga puna të atyre që nuk i konvenojnë dikujt ! Z. Hoti n’a tha diçka tjetër ; kërkohet rritje e efikasitet në adminsitratë e jo largime nga puna. Shembulli i tillë me siguri se është domethënës, pasi që ngritja e seriozitetit në punë dhe cilësisë së saj ndikojnë drejtpërdrejtë edhe në hapjen e vendeve të punës.
Prioritet rinisë, shkollimit cilësor dhe statusit të femrës në shoqëri. Një temë kjo që gati çdoherë debatohet nga protagonistët e ndryshëm politikë, mirëpo fatëkeqësisht përmes vizioneve të përgjithësuara abstrakte dhe të ç’veshura nga propozimet konkrete. Z. Hoti duket se shpreh angazhimin e tij përmes një dimensioni tjetër të veprimit, përmes një vizioni pragmatik. Ai u përqëndrua edhe në nevojën e një shkollimi më të shëndosh, për plane studimore efikase dhe kualitative. Për largim ndoshta nga sistemet arsimore të pakontrolluara dhe për konsolidimin e tyre në përputhje me nevojat e ekonomisë së vendit. Nuk mungoi as sensibiliteti i tij ndaj çështjeve sociale. E pëlqyeshme e gjithë kjo !
Çështja e demarkacionit me Malin e Zi. Temë kjo që shpesh nxitë emocione të natyrave të ndryshme, e ndonjëherë edhe të pakontrolluara tek dikushi. Kjo nuk ndodhi te z. Hoti, pasi që u vërejtë se ai e privilegjon hapësirën e reflektimeve konstruktive, përfshirë edhe nevojën e marrëveshjes me « palët në konflikt », qofshin ata mbrenda vendit qofshin nga jashtë. Nuk ndëgjuam pra gjuhën e agresivitetit të tepruar, por artikullimin e njëfarë vizioni që kërkon zgjidhje përmes kanalit diplomatik dhe të mençurisë së duhur.
Fundja, edhe pse z. Hoti nuk i kurseu disa kritika ndaj kundërshtarëve të tij politik, rra në pahë fakti se kjo u shprehë me një respekt të rregullave deonotologjike të pluralizmit dhe të artit të përdorimit të fjalorit politik.
als_Latn als_Latn als_Latn als_Latn als_Latn als_Latn als_Latn als_Latn